b'\n_START_ARTICLE_\nUtrechtska zveza\n_START_PARAGRAPH_\nUtrechtska zveza je zveza Starokatoli\xc5\xa1kih Cerkva, ki so se odcepile od Rimskokatoli\xc5\xa1ke Cerkve zaradi vpra\xc5\xa1anja pape\xc5\xa1ke nezmotljivosti in novosprejetih rimskokatoli\xc5\xa1kih dogem. Cerkve Utrechtske zveze so v polnem ob\xc4\x8destvu s Cerkvami Anglikanske zveze (Bonnski sporazum iz leta 1931) in s Filipinsko neodvisno Cerkvijo._NEWLINE_Starokatoli\xc5\xa1ke Cerkve, ki so vklju\xc4\x8dene v Utrechtsko zvezo, imajo nekoliko bolj liberalna stali\xc5\xa1\xc4\x8da do nekaterih verskih in organizacijskih vpra\xc5\xa1anj kot Rimskokatoli\xc5\xa1ka cerkev. Ve\xc4\x8dina Cerkva iz Utrechtske zveze dovoljuje \xc5\xbeensko duhovni\xc5\xa1tvo, poro\xc4\x8danje duhovnikov in ima naprednej\xc5\xa1i odnos do kontracepcije._NEWLINE_Leta 2004 sta poljska in slova\xc5\xa1ka starokatoli\xc5\xa1ka Cerkev izstopili iz Utrechtske zveze zaradi razhajanja pogledov glede duhovni\xc5\xa1kega posve\xc4\x8denja \xc5\xbeensk in zaradi blagoslavljanja istospolnih partnerskih zvez._NEWLINE_Utrechtska zveza se zelo zavzema za ekumenski dialog z drugimi Cerkvami, zlasti z Rimskokatoli\xc5\xa1ko Cerkvijo in s protestantskimi Cerkvami.'